ai4bharat/Pralekha huggingface dataset:
மத்திய அமைச்சரவை
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்காக நித்தி ஆயாக் மற்றும் ரஷிய பொருளாதார வளர்ச்சி அமைச்சகம் இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
சமூகம், பொருளாதாரம், தொழில்துறை மற்றும் பிராந்திய வளர்ச்சி திட்டங்களுக்கான அடிப்படை கட்டமைப்பு மற்றும் உத்திகளை உருவாக்குதல் மற்றும் நடைமுறைபடுத்துவதில் ஒத்துழைப்பு உறவுக்கான சாத்திய கூறுகளை கண்டறிதலே இந்த புரிந்துணர்வு ஒப்பந்தத்தின் முக்கிய நோக்கமாகும். பலங்கள், சந்தை நிலவரம், தொழில்நுட்பங்கள், கொள்கைகள் போன்றவற்றை ஒருவருக்கொருவர் புரிந்துகொள்ளும் சூழலை இந்த ஒப்பந்த உருவாக்கும்.
கீழ்கண்ட துறைகளில் உள்ள ஒத்துழைப்பு இந்த ஒப்பந்தத்தின் கீழ் வரும்:
- இருத்தரப்பிற்குமான பரஸ்பர ஆர்வம் உள்ள பிரச்சினைகளில் கூட்டு ஆய்வு திட்டங்களை மேற்கொள்ளுதல்;
- அரசு உத்திகள் மற்றும் வளர்ச்சி திட்டங்கள் உட்பட இருத்தரப்பிற்குமான பரஸ்பர ஆர்வம் உள்ள பிரச்சினைகளில் உள்ள தகவல்கள் மற்றும் ஆய்வு பணிகளின் பரிமாற்றம்.
- கூட்டு நடவடிக்கைகளில் இருதரப்பிலும் உள்ள வல்லுநர்கள் பங்கேற்றல்.
- ஒப்புக் கொண்ட குறிக்கோள் தொடர்பான கருத்தரங்குகள், மாநாடுகள் மற்றும் பிற கூட்டங்களை ஏற்பாடுசெய்தல்
- இருத்தரப்பும் பரஸ்பரமாக ஒப்புக்கொண்ட பிற ஒத்துழைப்புகள்.
நிதி அமைச்சகம்
2018 மே மாதத்திற்கான ஜிஎஸ்டி வருவாய் வசூல்
2018 மே மாதத்தில் வசூலிக்கப்பட்ட மொத்த ஜிஎஸ்டி வருவாய் ரூ.94,016 கோடியாகும். இதில் மத்திய ஜிஎஸ்டி வருவாய் ரூ.15,866 கோடி. மாநிலங்களின் ஜி.எஸ்.டி. வருவாய் ரூ.21,691 கோடி. ஒருங்கிணைந்த ஜி.எஸ்.டி. வருவாய் ரூ.49,120 கோடி  செஸ் வரி ரூ.7,339 கோடி . 2018 மே 31ம் தேதியுடன் முடிவடைந்தக் காலத்திற்கு ஏப்ரல் மாதம் தாக்கல் செய்யப்பட்ட ஜி.எஸ்.டி. விவரக் கணக்கு அறிக்கைகள் எண்ணிக்கை 62.47 லட்சமாகும்.
2018 மே மாதத்தில் மத்திய, மாநில அரசுகள் ஈட்டிய மொத்த வருவாய் தீர்வுகளுக்குப் பின்னர், மத்திய ஜிஎஸ்டி-க்கு ரூ.28,297 கோடியாகவும், மாநில அரசுகளுக்கான ஜிஎஸ்டி ரூ.34,020 கோடியாகவும் இருந்தது.
கடந்த மாதத்தைவிட மே மாதத்தில் வருவாய் வசூல்  குறைவாக இருந்தபோதிலும், கடந்த நிதியாண்டில் வசூலான மாதாந்திர சராசரி வருவாயைவிட  அதிகமாகும். ஆண்டுக் கணக்கு முடிவடைவதன் தாக்கம் காரணமாக ஏப்ரல் மாத வருவாய் அதிகமாக இருந்தது.
29.05.2018 அன்று 2018 மார்ச் மாதத்திற்கான ஜிஎஸ்டி இழப்பீடான ரூ.6,696 கோடி மாநிலங்களுக்கு வழங்கப்பட்டது. எனவே, 2017-18 நிதியாண்டுக்கான ஒட்டுமொத்த ஜிஎஸ்டி இழப்பீடு  ரூ.47,844 கோடி மாநிலங்களுக்கு வழங்கப்பட்டுள்ளது.
------
(Visitor Counter : 99
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 94.70 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 18,166 பேருக்கு புதிதாக தொற்று ஏற்பட்டுள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ். தற்போது 0.68 சதவீதமாக உள்ளது. கடந்த 2020 மார்ச் மாதம் முதல், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,30,971; கடந்த 208 நாட்களில் இது மிக குறைந்த எண்ணிக்கை.
குணமடைந்தோர் விகிதம் தற்போது 97.99 சதவீதம்; கடந்த 2020 மார்ச் முதல் இது அதிகமான அளவு.
கடந்த 24 மணி நேரத்தில் 23,624 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,32,71,915
வாராந்திர பாதிப்பு விகிதம்  கடந்த 107 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 41 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.25 கோடி கொவிட் பரிசோதனைகள் செய்யப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762588
(Visitor Counter : 134
சுகாதாரம் மற்றும் குடும்ப நலத்துறை அமைச்சகம்
ஹைபடைட்டிஸ்-சி குறித்த தேசிய செயல் திட்டம் இந்த ஆண்டு இறுதிக்குள் தயாராகி விடும்: ஜே.பி. நட்டா.
ஹைபடைட்டிஸ் நோயாளிகளுக்கு எதிராகப் பாகுபாடு காட்டப்படாததை உத்தரவாதம் செய்ய அரசு உறுதி பூண்டுள்ளது: ஜே.பி. நட்டா.
“ஹைபடைட்டிஸ் நோயால் ஒரு நோயாளி பாதிக்கப்பட்டிருக்கிறார் என்பதற்காக பாகுபாடு காட்டக்கூடாது என்பதை உத்தரவாதம் செய்ய அரசு உறுதி பூண்டுள்ளது”
‘உலக ஹைபடைட்டிஸ் நாள்’ நிகழ்ச்சியில் வைரல் ஹைபடைட்டிஸ் பற்றிய 4 –வது தேசிய தொழில்நுட்பக் கலந்தாலோசனைக் கூட்டத்தில் மத்திய சுகாதாரம் மற்றும் குடும்ப நலத்துறை இணையமைச்சர் திரு.ஜே.பி. நட்டா பேசுகையில் இதனைத் தெரிவித்தார். இந்தப் பயிலரங்குகின் மையப் பொருள் “இந்தியாவில் வைரல் ஹைபடைட்டிஸ் குறித்த தேசிய திட்டத்தின் கட்டமைப்பு” என்பதாக இருந்தது. ஹைபடைட்டிஸ் சி குறித்த தேசிய செயல் திட்டத்தை அரசு தயாரித்து வருகிறது; இது 2017 டிசம்பர் வாக்கில் நிறைவடைந்துவிடும். இதைத் தொடர்ந்து அடுத்த ஆண்டு நடைமுறைக்குக் கொண்டு வரப்படும் என்று அவர் மேலும் கூறினார். இதற்கான மொத்த நிதியையும் மத்திய அரசே வழங்கும் என்றும் திரு. நட்டா தெரிவத்தார்.
தலைநகர் தில்லிப் பிரதேச அரசின் சுகாதாரத் துறை அமைச்சர் திரு. சத்யேந்திர ஜெயின், சுகாதாரம் மற்றும் குடும்பநலத்துறையின் செயலாளர் திரு. சி.கே. மிஸ்ரா, உலக சுகாதார அமைப்புக்கான இந்திய பிரதிநிதி டாக்டர் ஹெங்க் பெக்கெடம் ஆகியோரும் நிகழ்ச்சியில் கலந்து கொண்டனர்.
கலந்தாலோசனையில் உருவான பரிந்துரைகள் அமலாக்கப்படும் என்று திரு. நட்டா இந்த நிகழ்ச்சியில் உறுதியளித்தார். ஹைபடைட்டிஸ் நோய்த் தொற்றினைத் தடுக்க வேண்டியதல் அவசியத்தை அவர் வலியுறுத்தினார். நோய் எதிர்ப்பு அதிகரித்திருப்பதாகவும் 2018 ஆம் ஆண்டு வாக்கில் இதனை 90% ஆக உயர்த்துவது இலக்காகும் என்றும் அவர் கூறினார். ஹைபடைட்டிஸ் – சி நோய் கண்டறிந்ததுக்கான அறிவிப்பை வெளியிட அரசு திட்டமிட்டுள்ளது என்றும் மாவட்ட அளவில் செல்லும் வரை இதனை நடத்த திட்டமிடப்பட்டுள்ளது என்றும் சுகாதாரத்துறை அமைச்சர் தெரிவித்தார்.
குழந்தை பிறக்கும் போதே ஹைபடைட்டிஸ்-பி-க்கு தடுப்பூசி போடுவதன் முக்கியத்துவம் பற்றிய விஷயத்தை சுகாதாரம் மற்றும் குடும்பநலத்துறை செயலாளர் திரு.சி.கே. மிஸ்ரா எழுப்பினார். தொலைதூரத்தில் எட்ட முடியாத மக்களுக்கு இந்திர தனுஷ் இயக்கத்தின் மூலம் பயன் அடைந்திருப்பதாக அவர் மேலும் தெரிவித்தார். ஒப்பீட்டளவில் சிகிச்சைக்கான செலவு குறைந்திருப்பதால் கூடுதலான மக்களுக்கு சிகிச்சை அளிக்க இயலும்” என்று திரு. மிஸ்ரா தெரிவித்தார். ‘பாதுகாப்பாக ஊசிபோடும் நடைமுறைகளை’ ஒவ்வொரு சுகாதார மையமும், மருத்துவ மனைகளும் பின்பற்ற வேண்டியதன் அவசியத்தையும் அவர் கவனத்திற்கு கொண்டு வந்தார். இதே அளவுக்கு முக்கியமானது நோய் பற்றிய விழிப்புணர்வும், நோய்த் தடுப்பும், சிகிச்சையும் என்று அவர் கூறினார்.
என்சிடிசி இயக்குநர் டாக்டர் அகர்வால், புதுதில்லியில் உள்ள ஐ எல் பி எஸ் இயக்குநர் டாக்டர் எஸ்.கே. சரின் இவர்களோடு சுகாதார அமைச்சகம், ஐ எல் பி எஸ் ஆகியவற்றின் மூத்த அதிகாரிகளும், டபிள்யூ எச் ஓ போன்ற வளர்ச்சிக்கான பங்களிப்புப் பிரதிநிதிகள் உள்ளிட்டோர் உடனிருந்தனர்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்டுள்ள கொவிட் தடுப்பூசிகளின் மொத்த எண்ணிக்கை 75 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 75.22 கோடியைக் கடந்துள்ளது. கடந்த 24 மணி நேரத்தில் 78,66,950 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்டத் தகவலின்படி, மொத்தம் 76,12,687 முகாம்களில் 75,22,38,324 தடுப்பூசிகள் போடப்பட்டுள்ளன.
கடந்த 24 மணி நேரத்தில் 37,127 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,24,84,159 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.58 சதவீதமாக உள்ளது.
தொடர்ந்து 79 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 25,404 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,62,207 ஆக உள்ளது. இது, நாட்டின் மொத்த பாதிப்பில் 1.09 சதவீதம் ஆகும்.
கடந்த 24 மணி நேரத்தில் 14,30,891 பரிசோதனைகளும், இந்தியாவில் இதுவரை மொத்தம் 54,44,44,967 பரிசோதனைகளும் மேற்கொள்ளப்பட்டுள்ளன.
வாராந்திரத் தொற்று உறுதி விழுக்காடு தொடர்ந்து 81 நாட்களாக 3 சதவீதத்திற்கும் குறைவாக, 2.07 சதவீதமாகவும், தினசரித் தொற்று உறுதி விகிதம் 1.78 சதவீதமாகவும் இன்று பதிவாகியுள்ளது. இந்த எண்ணிக்கை தொடர்ந்து 15 நாட்களாக 3 சதவீதத்திற்குக் குறைவாகவும், 98 நாட்களாக 5 சதவீதத்திற்குக் குறைவாகவும் காணப்படுகிறது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754674
-----
(Visitor Counter : 195
சுகாதாரம் மற்றும் குடும்ப நலத்துறை அமைச்சகம்
இந்தியாவின் கொவிட் தடுப்பூசி எண்ணிக்கை: 46 கோடியைக் கடந்து மாபெரும் சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 46 கோடியைக் கடந்து குறிப்பிடத்தக்க சாதனையைப் படைத்தது. இன்று காலை 8 மணிக்குக் கிடைத்த முதற்கட்ட தகவலின்படி, மொத்தம் 54,94,423 முகாம்களில் 46,15,18,479 தடுப்பூசிகள் போடப்பட்டுள்ளன. கடந்த 24 மணி நேரத்தில் 52,99,036 தடுப்பூசிகள் செலுத்தப்பட்டுள்ளன.
நம் நாட்டில் இதுவரை மொத்தம் 3,07,81,263 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 37,291 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.37 சதவீதமாக அதிகரித்துள்ளது.
கடந்த 24 மணி நேரத்தில் 41,649 பேர் தொற்றுக்கு ஆளாகியுள்ளனர்.
தொடர்ந்து 34 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 4,08,920 ஆக உள்ளது. இது, நாட்டின் மொத்த பாதிப்பில் 1.29 சதவீதமாகும்.
கடந்த 24 மணி நேரத்தில் 17,76,315 பரிசோதனைகளும், இந்தியாவில் இதுவரை மொத்தம் 46,64,27,038 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.42 சதவீதமாகவும், தினசரி தொற்று உறுதி விகிதம் 2.34 சதவீதமாகவும் இன்று பதிவாகியுள்ளது. தொடர்ந்து 54 நாட்களாக இந்த எண்ணிக்கை 5 சதவீதத்திற்குக் குறைவாக ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1740975
தகவல் மற்றும் ஒலிபரப்பு அமைச்சகம்
2015 ஆம் ஆண்டு கிரீஸ் நாட்டு அகதிகள் சந்தித்த பிரச்சனைகளை தத்ரூபமாக விளக்கும் பிஹைன்ட் தி ஹேஸ்டாக்ஸ் திரைப்படம்
கடந்த 2015 ஆம் ஆண்டு கிரீஸ் நாட்டை ஒட்டியுள்ள எல்லை பகுதியில் ஐரோப்பிய நாடுகள் இரு புறமும் போக்குவரத்தை தடை செய்தபோது, அகதிகள் எதிர்கொண்ட மாபெரும் சவால்களை வெளிப்படுத்தும் சமூக திரைப்படமாக கிரேக்க மொழியில் வெளியான தி ஹேஸ்டாக்ஸ் திரைப்படம் அமைந்துள்ளது. இந்த தடை காரணமாக வடக்கு கிரீஸ் எல்லைப்பகுதியில் அகதிகளும், குடிபெயர்பவர்களும் இதனால் சந்தித்த பிரச்சனைகளை விளக்குவதாக இந்த படம் உள்ளது.
இந்த திரைப்படம் 53-ஆவது இந்திய சர்வதேச திரைப்பட விழாவில் சர்வதேச திரைப்படங்கள் வரிசையில் இன்று முதல் முறையாக திரையிடப்பட்டது. பத்திரிகை தகவல் அலுவலகம் ஏற்பாடு செய்திருந்த ஐஎஃப்எஃப்ஐ டேபிள் டாக்ஸ் நிகழ்ச்சியில் இயக்குநரும், திரைக்கதை வசனகர்த்தாவுமாகிய அஸிமினா ப்ரோட்ரூவ் பேசுகையில், ஒரு குடும்பத்தில் தாய், தந்தை, மகள் ஆகிய மூன்று கதாபாத்திரங்களின் மனஓட்டத்தை மையக்கருவாக கொண்டு விவரிக்கிறது இந்த திரைப்படம் என்றார். மூன்று பாகங்களை உள்ளடக்கிய இந்த திரைப்படத்தில் இந்த மூன்று பேரும் ஏன் லஞ்ச லாவண்யங்களுக்கு அடிப்பணிய வேணடியது இருக்கிறது. அவர்கள் ஏன் இவ்விதமாக நடந்துகொள்கிறார்கள்? என்பதை வெளிச்சமிட்டு காட்டுகிறது.
மாறுபட்ட எண்ண ஓட்டத்தில் இருக்கும், இந்த மூன்று பேரும், எவ்வாறு, லஞ்சத்தின் பிடியில் சிக்கிக்கொள்கிறார்கள் என்பதுதான் கதையின் முக்கிய அம்சம். அதேநேரத்தில், ஏன் இந்த மூன்றுபேரும் வித்தியாசமாக நடந்துகொள்கிறார்கள் என்ற வியப்பை, ரசிகர்கள் மத்தியில் விதைப்பதுதான், எங்கள் நோக்கமாக இருந்தது. படத்தின் தொடக்கத்தில் இந்த வியப்பு ஏற்பட்ட போதிலும், கடைசியில் அந்த 3 கதாபாத்திரங்களின் உண்மை முகம் வெளிச்சத்திற்கு வருகிறது. ஒரு குடும்பத்தைச் சுற்றியே கதை பின்னப்பட்டிருக்கிறது என்ற போதிலும், இந்தக் குடும்பத்தின் பின்னணி உலகறிந்ததே, என்பதை ரசிகர்கள் புரிந்துகொள்ள வேண்டும். அகதிகள் எதிர்கொள்ளும் பிரச்சனைகளே இந்த கதையின் சாராம்சம் என்றும், இந்தப் பிரச்னையால் அந்த 3 கதாபாத்திரங்களும் பெரிதும் பாதிக்கப்படுகின்றன என்பதை உணர்த்தும் விதமாகவும் இந்த திரைப்படம் எடுக்கப்பட்டிருப்பதாக அவர் குறிப்பிட்டார். கிரீஸ் நாட்டு மக்கள், அகதிகள் பிரச்சனையை எவ்வாறு எதிர்கொண்டார்கள். அவர்களுக்கு உதவ முன்வந்தவர்களும், பிரதிபலனாக அகதிகளிடம் பணம் பெற்றுக்கொள்வதையும், பழமைவாதத்தை போதிக்கும் தேவாலயம், பெரும்பாலான நேரங்களில், அகதிகள் அபாயகரமானவர்கள் என நாட்டு மக்களிடம் தவறாக சித்தரிப்பதையும் இந்த திரைப்படம் தத்ரூபமாக படம்பிடித்துக் காட்டுகிறது.
இவை எல்லாவற்றிற்கும் மேலாக, மக்கள் ஒவ்வொரு நாளும் எப்படி லஞ்சத்தின் பிடியில் சிக்கிக்கொள்கிறார்கள் என்பதை அணு அணுவாக சித்தரிக்கிறது என்றார்.
கதை சுருக்கம் : கிரீஸ் நாட்டு எல்லைப் பகுதியில் நடுத்தர வயதுகொண்ட கடனாளி மீனவர், அதிகக் கட்டணத்தை வசூலித்துக்கொண்டு, எல்லைப்பகுதியில் உள்ள ஏரி வழியாக, அகதிகளைக் கடத்தும் பணியைச் செய்கிறார். இவரது மனைவி, இறைவனின் வார்த்தையில் உண்மையை தேடும் தேவாலய விஸ்வாசி. இவரது மகள், வாழ்க்கையை தனக்கே உரித்தான பாணியில் இட்டுச்செல்ல ஆசைப்படும் பெண். இந்த மூன்று பேரும் தங்களுக்குள் ஒளிந்திருக்கும் மனோபாவங்களை வெளிப்படுத்துவதையும், வாழ்க்கையில் முதன் முறையாக தங்களுடைய செயல்களுக்கான பலனை அனுபவிப்பதையும் இந்த திரைப்படம் தெளிவாக காட்டுகிறது.
நடிகை எவ்ஜெனியா லாவ்டா, அந்த வித்தியாசமான மகள் கதாபாத்திரத்தை சிறப்பாக செய்திருக்கிறார். இதில் என்னுடைய வயதிற்கேற்ற பாத்திரத்தை ஏற்கவில்லை என்றபோதிலும், இந்த கதாபாத்திரத்திற்கு உயிரூட்டும் வகையில் நடித்துள்ளேன் என்று குறிப்பிட்டார்.
இளைஞர் நலன் மற்றும் விளையாட்டு அமைச்சகம்
தேசிய அளவிலான ஒரு மாத கால தூய்மை இந்தியா திட்டம்: உத்தரப் பிரதேசம் பிரயாக்ராஜ்-ல் மத்திய அமைச்சர் திரு அனுராக் தாகூர் தொடங்கி வைக்கிறார்
தேசிய அளவிலான ஒரு மாத கால தூய்மை இந்தியா திட்டத்தை, உத்தரப் பிரதேசம் பிரயாக்ராஜில் மத்திய இளைஞர் விவகாரம் மற்றும் விளையாட்டுத்துறை அமைச்சர் திரு அனுராக் தாகூர் தொடங்கி வைக்கிறார் சுதந்திர இந்தியாவின் வைர விழாவை கொண்டாடும், இளைஞர் விவகாரம் மற்றும் விளையாட்டுத்துறை அமைச்சகம், நாடுதழுவிய தூய்மை இந்தியா திட்டத்தை 2021 அக்டோபர் 1ம் தேதி முதல் 31ம் தேதி வரை நடத்துகிறது. இந்நிகழ்ச்சி நாடு முழுவதும் 744 மாவட்டங்களில் 6 லட்சம் கிராமங்களில், நேரு யுவ கேந்திர சங்கதன் அமைப்புடன் இணைக்கப்பட்ட இளைஞர் மன்றங்கள் மற்றும் நாட்டு நலப்பணித் திட்ட மாணவர்கள் மூலம் நடத்தப்படுகின்றன.
இது குறித்து இளைஞர் விவகாரத்துறை செயலாளர் திருமதி உஷா சர்மா புது தில்லியில் இன்று அளித்த பேட்டியில் கூறியதாவது:
தூய்மை நடவடிக்கை உத்தரப் பிரதேசம் பிரயாக்ராஜ்-ல், மத்திய அமைச்சர் திரு அனுராக் தாகூரால் தொடங்கி வைக்கப்படும். தூய்மை பற்றி மக்களிடையே விழிப்புணர்வை ஏற்படுத்துவதும், நாடு முழுவதும், ஒரு முறை பயன்படுத்தப்படும் பிளாஸ்டிக் கழிவுகளை அகற்றுவதில் மக்களை ஈடுபடுத்துவதே இந்நிகழ்ச்சியின் நோக்கம். இந்த மிகப் பெரிய நடவடிக்கை மூலம், 75 லட்சம் கிலோ பிளாஸ்டிக் கழிவுகள் சேகரிக்கப்பட்டு, மக்களின் தன்னார்வ பங்களிப்புடன் அகற்றப்படும்.
இவ்வாறு அவர் கூறினார்.
முன்பாக, மத்திய அமைச்சர் திரு அனுராக் தாகூர் வெளியிட்ட அறிவிப்பில், சுதந்திர இந்தியாவின் வைர விழாவை நாம் கொண்டாடும் தருணத்தில், பிளாஸ்டிக் கழிவை நாட்டில் இருந்து ஒழிக்க நாம் உறுதி மொழி ஏற்க வேண்டும் என்றார்.
இந்த தூய்மை நடவடிக்கை, வரலாற்று முக்கியத்துவம் வாய்ந்த இடங்கள், சுற்றுலா தலங்கள், பேருந்து மற்றும் ரயில் நிலையங்கள், தேசிய நெடுஞ்சாலைகள் மற்றும் கல்வி நிறுவனங்களிலும் மேற்கொள்ளப்படும்.
இத்திட்டத்தின் விவரங்களை கீழ்கண்ட இணைப்பில் பார்க்கவும்:
https://pib.gov.in/PressReleasePage.aspx?PRID=1759273
-----
(Visitor Counter : 196
பிரதமர் அலுவலகம்
இத்தாலி பிரதமருடன் பிரதமர் சந்திப்பு
புதுதில்லியில் ஜி20 மாநாட்டில் கலந்து கொண்ட இத்தாலிய குடியரசின் பிரதமர் திருமிகு ஜியோர்ஜியா மெலோனியுடன் பிரதமர் திரு நரேந்திர மோடி இருதரப்பு சந்திப்பை நடத்தினார். மார்ச் 2023 இல் தனது அரசுப் பயணத்தைத் தொடர்ந்து பிரதமர் மெலோனியின் இரண்டாவது இந்தியா வருகை இதுவாகும்.
இந்தியாவின் ஜி20 தலைமைத்துவத்துக்கும் ஆதரவு அளித்தமைக்கும், உலகளாவிய உயிரி எரிபொருள் கூட்டணி மற்றும் இந்தியா - மத்திய கிழக்கு - ஐரோப்பா பொருளாதார வழித்தடத்தில் இத்தாலி இணைவதற்கும் பிரதமர் பாராட்டு தெரிவித்தார்.
இரு நாடுகளுக்கும் இடையிலான தூதரக உறவுகளை நிறுவி 75 ஆண்டுகள் நிறைவடைந்ததை இரு தலைவர்களும் திருப்தியுடன் குறிப்பிட்டனர். இந்தியா-இத்தாலி வியூகக் கூட்டாண்மையின் பல்வேறு துறைகளில் ஏற்பட்டுள்ள முன்னேற்றத்தையும் அவர்கள் ஆய்வு செய்தனர். மேலும் பாதுகாப்பு மற்றும் புதிய மற்றும் வளர்ந்து வரும் தொழில்நுட்பங்கள் போன்ற துறைகளில் ஒத்துழைப்பை வலுப்படுத்த ஒப்புக்கொண்டனர். ஜி7 மற்றும் ஜி20 ஆகியவை உலகளாவிய நன்மைக்காக எதிரொலிக்கும் வகையில் செயல்பட வேண்டியதன் அவசியத்தை அவர்கள் குறிப்பிட்டனர்.
ஜி20 உச்சிமாநாட்டை வெற்றிகரமாக நடத்தியதற்காக பிரதமருக்கு, பிரதமர் மெலோனி வாழ்த்து தெரிவித்தார்.
----
ANU/SM/PKV/KRS
(
பிரதமர் அலுவலகம்
மகாராஷ்டிராவில் நதிகளின் மேல் 6 பாலங்கள் திறக்கப்பட்டுள்ளதற்கு பிரதமர் பாராட்டு
விதர்பா பகுதியில் நதிகளின் மேல் 6 பாலங்கள் நேற்று திறந்து வைக்கப்பட்டதற்கு பிரதமர் திரு. நரேந்திர மோடி பாராட்டு தெரிவித்துள்ளார்.
மகாராஷ்டிர துணை முதலமைச்சர் திரு.தேவேந்திர பட்னாவிஸின் ட்விட்டர் பதிவுக்குப் பதிலளித்த பிரதமர், "விதர்பா பகுதியை இணைக்கும் சிறந்த நடவடிக்கை" எனப் பதிவிட்டுள்ளார்.
பாதுகாப்பு அமைச்சகம்
மலபார் கூட்டுப் பயிற்சியில் இந்திய கடற்படை பங்கேற்பு
அமெரிக்கா, ஜப்பான் மற்றும் ஆஸ்திரேலியா ஆகிய நாடுகளின் கடற்படைகளுடன் ஆகஸ்ட் 26-29 வரை நடைபெறும் மலபார் கூட்டுப் பயிற்சியில் இந்திய கடற்படை கலந்து கொண்டுள்ளது.
இந்தியா மற்றும் அமெரிக்காவின் கடற்படைகளுக்கு இடையே நடைபெறும் பயிற்சியாக மலபார் கூட்டுப் பயிற்சி கடந்த 1992-ஆம் ஆண்டு தொடங்கியது. 2015-ஆம் ஆண்டு, இந்தப் பயிற்சியின் நிரந்தர உறுப்பினராக ஜப்பான் கடற்படையும் இணைந்தது. அதன்பிறகு 2020-ஆம் ஆண்டு நடைபெற்ற பயிற்சியில் ஆஸ்திரேலிய கடற்படையும் சேர்ந்தது. மேற்கு பசிபிக் கடல் பகுதியில் 25-ஆவது மலபார் கூட்டுப் பயிற்சியை அமெரிக்கா நடத்துகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1749126
(Visitor Counter : 253
தேர்தல் ஆணையம்
தள்ளி வைக்கப்பட்ட மாநிலங்களவைத் தேர்தலுக்கான தேதி மற்றும் வாக்கு எண்ணிக்கை
2020 ஏப்ரல் மாதம் ஓய்வு பெறவிருந்த 17 மாநிலங்களைச் சேரந்த 55 மாநிலங்களவை உறுப்பினர்களின் இடங்களைப் பூர்த்தி செய்வதற்கான தேர்தலை 25.02.2020 அன்று இந்தியத் தேர்தல் ஆணையம் அறிவித்தது. இதற்கான அறிவிக்கை, 06.03.2020 அன்று,  வெளியிடப்பட்டது. வேட்பு மனுக்களை விலக்கிக் கொள்ளும் கடைசி நாள் அவகாசம் முடிவடைந்த பின்னர், 18.03.2020 அன்று, 10 மாநிலங்களைச் சேர்ந்த 37 இடங்கள் போட்டியின்றி தேர்வு செய்யப்பட்டதாக அந்த மாநிலங்களின் தேர்தல் நடத்தும் அதிகாரிகள் அறிவித்தனர். இதனைத் தொடர்ந்து, ஆந்திரா, குஜராத், ஜார்க்கண்ட், மத்தியப்பிரதேசம், மணிப்பூர் , மேகாலயா, ராஜஸ்தான் ஆகிய மாநிலங்களின் தேர்தல் நடத்தும் அதிகாரிகள் 18 இடங்களுக்கான தேர்தல் 26.03.2020  அன்று நடைபெறும் என அறிவித்திருந்தனர். 06.03.2020 அறிவிக்கையின் படி, தேர்தல் தொடர்பான நடவடிக்கைகள் அனைத்தும் 30.03.2020 உடன் நிறைவு பெற வேண்டும் என அறிவிக்கப்பட்டிருந்தது.
1951-ஆம் ஆண்டு மக்கள் பிரதிநிதித்துவ சட்டம் பிரிவு 153 , போதுமான காரணங்கள் இருப்பதாக தேர்தல் ஆணையம் கருதினால், எந்தத் தேர்தலையும் முடிப்பதற்கான கால அவகாசத்தை, ஏற்கனவே வெளியிடப்பட்ட அறிவிக்கையில், சட்டத்தின் 30 அல்லது பிரிவு 39-இன் துணைப்பிரிவு  இன்படி, திருத்தம் செய்து நீட்டிக்கலாம் எனக் கூறுகிறது. அதன்படி, கொவிட்-19 தொற்றால் ஏற்பட்டுள்ள, இதுவரை காணாத , பொது சுகாதார அவசர நிலை மற்றும் நாட்டில் பிறப்பிக்கப்பட்டுள்ள அறிவுறுத்தல்களைக் கருத்தில் கொண்டு, 24.03.2020 அன்று தேர்தல் ஆணையம் வெளியிட்ட செய்திக்குறிப்பில், தேர்தல் ஒத்திவைக்கப்படுவதாகவும், சட்டத்தின் 153-வது பிரிவின்படி தேர்தலுக்கான கால அவகாசம் நீட்டிக்கப்படுவதாகவும் குறிப்பிடப்பட்டது. இரண்டு ஆண்டுகளுக்கு ஒரு முறை நடைபெறும் இந்தத் தேர்தல் மற்றும் வாக்கு எண்ணிக்கை குறித்த புதிய தேதியை நிலவும் சூழலை ஆய்வு செய்து , தேர்தல் ஆணையம் அறிவிக்கும் என்று அதில் தெரிவிக்கப்பட்டது. தேர்தல் நடத்தும் அதிகாரிகள் ஏற்கனவே அறிவித்திருந்த போட்டியிடும் வேட்பாளர்களின் பட்டியல் மற்றும் 06.03.2020 அன்று வெளியிடப்பட்ட அறிவிக்கையின் தேர்தல் தொடர்பான இதர நடவடிக்கைகளை நிறைவு செய்ய செல்லுபடியாகும் என்று செய்திக்குறிப்பில் தெரிவிக்கப்பட்டிருந்தது.
தற்போது, தேர்தல் ஆணையம் இந்த விஷயத்தை விரிவாக ஆய்வு செய்தது. மத்திய உள்துறை அமைச்சகச் செயலர் மற்றும் தேசிய பேரிடர் மேலாண்மை சட்டம் 2005-இன் கீழ் உள்ள தேசிய நிர்வாகக் குழுவின் தலைவர் 30.05.2020 அன்று வெளியிட்டுள்ள விதிமுறைகள், சம்பந்தப்பட்ட தலைமை தேர்தல் அதிகாரிகளின் விளக்கங்கள் உள்பட அனைத்து அம்சங்களையும் கருத்தில் கொண்டு, ஆந்திரா  , குஜராத் , ஜார்க்கண்ட , மத்தியப்பிரதேசம் , மணிப்பூர் , மேகாலயா , ராஜஸ்தான்  என 18 இடங்களுக்கான ஆண்டுக்கு இருமுறை நடக்கும் தேர்தல் தேதி மற்றும் வாக்கு எண்ணிக்கை அட்டவணையை ஆணையம் பின்வருமாறு வெளியிட்டுள்ளது;
|
|
நிகழ்வுகள்
|
|
தேதி
|
|
தேர்தல் தேதி
|
|
19 ஜூன், 2020 
|
|
தேர்தல் நடைபெறும் நேரம்
|
|
காலை 09:00 மணி முதல் மாலை 04:00 மணி வரை
|
|
வாக்கு எண்ணிக்கை
|
|
19 ஜூன், 2020  மாலை 05:00 மணி
|
|
தேர்தல் நடைமுறைகள் நிறைவடைய வேண்டிய தேதி
|
|
22 ஜூன் , 2020 
தேர்தலை நடத்துவதற்கான ஏற்பாடுகளை மேற்கொள்ளும் போது, கொவிட்-19 கட்டுப்பாட்டு நடவடிக்கைகள் தொடர்பான அறிவுரைகள் பின்பற்றப்படுகின்றனவா என்பதை உறுதி செய்ய மாநில அரசுகளின் தலைமைச் செயலர்கள் , ஒரு மூத்த அதிகாரியை நியமிக்க வேண்டும் என ஆணையம் முடிவு செய்துள்ளது.
சம்பந்தப்பட்ட மாநிலத்தின் தலைமைத் தேர்தல் அதிகாரியை, தேர்தலுக்கான மேற்பார்வையாளராக ஆணையம் நியமித்துள்ளது.
பிரதமர் அலுவலகம்
ஜெர்மனி சான்சிலருடன் பிரதமர் சந்திப்பு
பிரதமர் திரு. நரேந்திர மோடி இன்று  புதுதில்லியில் நடைபெற்ற ஜி 20 உச்சிமாநாட்டின் போது ஜெர்மனி கூட்டாட்சி குடியரசின் சான்சிலர்  திரு ஓலாஃப் ஷோல்-ஸை சந்தித்தார். இந்த ஆண்டு பிப்ரவரி மாதம் இந்தியாவுக்கு அரசு முறைப் பயணம் மேற்கொண்ட பின்னர், இந்த ஆண்டில் அந்நாட்டுப் பிரதமர் மேற்கள்ளும் இரண்டாவது இந்தியப் பயணம் இதுவாகும்.
இந்தியாவின் தலைமைத்துவத்தில் நடைபெற்ற ஜி 20 மாநாட்டின் வெற்றிக்காக ஜெர்மனி பிரதமர் திரு ஷோல்ஸ் பிரதமர் திரு நரேந்திர மோடிக்கு வாழ்த்து தெரிவித்தார். பல்வேறு ஜி 20 கூட்டங்கள் மற்றும் நிகழ்வுகளில் இந்தியாவின் ஜி 20 தலைமைத்துவத்துக்கு ஜெர்மனி வழங்கிய ஆதரவை பிரதமர் திரு நரேந்திர மோடி பாராட்டினார்.
இருதரப்பு ஒத்துழைப்பில் ஏற்பட்டுள்ள முன்னேற்றம் குறித்தும் இரு தலைவர்களும் ஆய்வு செய்தனர். பாதுகாப்பு, நிலையான வளர்ச்சி, முக்கிய கனிமங்கள், திறன் வாய்ந்த மனித வளம், கல்வி போன்ற துறைகளில் ஒத்துழைப்பை அதிகரிப்பதற்கான வழிகள் குறித்து அவர்கள் விவாதித்தனர்.
பரஸ்பர நலன் கொண்ட பிராந்திய மற்றும் உலகளாவிய பிரச்சினைகள் குறித்தும் அவர்கள் கருத்துக்களை பரிமாறிக் கொண்டனர்.
அடுத்த ஆண்டு நடைபெறும் இரு நாட்டு அரசுகளுக்கு இடையிலான ஆணையத்தின் அடுத்த சுற்று பேச்சுவார்த்தைக்காக மீண்டும் இந்தியா வருமாறு ஜெர்மனி பிரதமர் திரு ஷோல்ஸுக்கு பிரதமர் திரு நரேந்திர மோடி அழைப்பு விடுத்தார்.
PIB Headquarters
சென்னையில் தொழிலாளர் வருங்கால வைப்பு நிதி அலுவலகத்தில் குறைதீர்ப்பு முகாம்
மத்திய அரசின் தொழிலாளர் மற்றும் வேலைவாய்ப்புத்துறையின் கீழ் செயல்படும் தொழிலாளர் வருங்கால வைப்புநிதி சென்னை மண்டல அலுவலகம் சார்பில், மாதம் தோறும் 10-ஆம் தேதியன்று, சந்தாதாரர்கள் / வேலைவாய்ப்பு வழங்குவோரின் நீண்டகால கோரிக்கைகளுக்கு விரைந்து தீர்வு காண்பதற்கான சிறப்பு முகாம் “நிதி ஆப்கே நிகத்”  என்ற பெயரில் நடத்தப்பட்டு வருகிறது.
இதன்படி 2019 ஜூன் மாதத்திற்கான “நிதி ஆப்கே நிகத்”, வரும் ஜூன் மாதம் 10-ந்தேதி திங்கட்கிழமையன்று, தொழிலாளர் வருங்கால வைப்புநிதி மண்டல அலுவலகம், எண்.37, ராயப்பேட்டை நெடுஞ்சாலை, சென்னை – 600 014 என்ற முகவரியில் நடைபெறவுள்ளது. கீழ்காணும் நேர அட்டவணைப்படி இந்த சிறப்பு முகாம் நடைபெறும் :
- I. சந்தாதாரர்கள் / உறுப்பினர்கள் / ஓய்வூதியதாரர்கள் : காலை மணி 10.30 முதல் பிற்பகல் 1.00 மணி வரை
- வேலை வழங்குவோர் : பிற்பகல் 3.00 முதல் 4 மணி வரை
- எல்லைக்குட்பட்ட பகுதியில் அமைந்துள்ள விதி விலக்கு பெற்ற நிறுவனங்கள் : பிற்பகல் 4 மணி முதல் 5 மணி வரை
சந்தாதாரர்கள் / வேலை வழங்குவோர்  நீண்டகாலமாக நிலுவையில் உள்ள தங்களது கோரிக்கைகளுக்கு தீர்வு காண விரும்புவோர், அல்லது சேவை / அமைப்பை மேம்படுத்துவதற்கான ஆலோசனை கூற விரும்புவோர், தத்தமது பெயர்களை வைப்பு நிதி அலுவலகத்தின் மக்கள் தொடர்பு அலுவலரிடம் அவரவர் கணக்கு எண், கோரிக்கையின் தன்மை போன்ற விவரங்களுடன் வரும் ஜூன் 3-ஆம் தேதிக்குள் பதிவு செய்து கொள்ளுமாறு வைப்பு நிதி அலுவலகத்தின் மண்டல ஆணையர் திரு சலீல் சங்கர் கேட்டுக் கொண்டுள்ளார்.
இளைஞர் நலன் மற்றும் விளையாட்டு அமைச்சகம்
2-வது அல்டிமேட் லடாக் மிதிவண்டி சவால்: மத்திய அமைச்சர் திரு அனுராக் சிங் தாக்கூர் கொடியசைத்துத் துவக்கம்
விடுதலையின் அம்ருத் மஹோத்சவம் மற்றும் ஃபிட் இந்தியா இயக்கத்தின் ஒரு பகுதியாக, அல்டிமேட் லடாக் மிதிவண்டி சவாலின் 2-வது பதிப்பை மத்திய தகவல் மற்றும் ஒலிபரப்பு, இளைஞர் நலன் மற்றும் விளையாட்டு அமைச்சர் திரு அனுராக் சிங் தாக்கூர் இன்று கொடியசைத்துத் துவக்கி வைத்தார். சைக்கிளிங் ஃபெடரேஷன் ஆஃப் இந்தியாவுடன் இணைந்து லடாக் காவல்துறை இந்த நிகழ்ச்சிக்கு ஏற்பாடு செய்திருந்தது.
அப்போது பேசிய அமைச்சர், பிரதமர் திரு நரேந்திர மோடியின் தொலைநோக்குப் பார்வைக்கு இணங்க, இந்திய மக்களிடையே உடற்தகுதி குறித்த விழிப்புணர்வை ஏற்படுத்துவதே ஃபிட் இந்தியா இயக்கத்திற்கு பின்னணியில் இருக்கும் முக்கிய உந்துசக்தி என்று கூறினார். கடல் மட்டத்திலிருந்து 11000 அடி மேலே, லடாக் இளைஞர்கள் மிதிவண்டி போட்டியில் கலந்து கொள்வதை மேன்மைமிக்கதாக தாம் கருதுவதாக அமைச்சர் குறிப்பிட்டார். மிதிவண்டி போட்டியை ஊக்குவித்து, ஃபிட் இந்தியா பிரச்சாரத்தில் பங்கேற்கும் இளைஞர்களை அவர் பாராட்டினார். அதேபோல லடாக் காவல்துறைக்கும் அவர் பாராட்டு தெரிவித்தார்.
ஃபிட் இந்தியா பிரச்சாரத்தை ஊக்குவிப்பதில் இளைஞர்களின் பங்களிப்பை வலியுறுத்துகையில், “மிதிவண்டியை ஓட்டுவோம், ஆரோக்கியமாக இருப்போம், இந்தியாவையும் ஆரோக்கியமானதாக்குவோம். இளைஞர்கள் உடல் தகுதியுடன் இருந்தால், இந்தியாவும் ஆரோக்கியமாக இருக்கும்’, என்று திரு தாக்கூர் தெரிவித்தார்.
நாடாளுமன்ற உறுப்பினர் திரு ஜம்யாங் செரிங் நம்கியால் உடன் அமைச்சரும் மிதிவண்டிப் போட்டியில் கலந்து கொண்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1757953